‘કાલે કૉફી હાઉસના ઇનોગ્રેશનમાં શું પહેરવું?’ એ વિષય એના માટે માથાનો દુઃખાવો થઈ ગયો હતો. છેલ્લા એક કલાકથી એ બધાં ઓપ્શન્સ વિચારી રહી હતી, પણ કશું ક્લિક થતું ન હતું. કશિશે લગભગ આખો વૉર્ડરોબ ઊથલપાથલ કરી મૂક્યો હતો. સાડી પહેરવાનું મન થયું, પણ એ થોડું બહેનજી ટાઇપ થશે. એટલે સાડી પહેરવાની વાત પર પૂર્ણવિરામ મૂકી દીધું. પછી કોઈક સલવાર કમીઝ પહેરવાનું વિચાર્યું તો એ જરા ઓલ્ડ ફેશન થશે તેવું લાગ્યું. વેસ્ટર્ન ડ્રેસીસ પહેરવાનું યોગ્ય લાગતું ન હતું. કૌશલનો ઓપિનિયન લેવા માટે એણે ઘરમાં એની શોધખોળ કરી. તો એ જિમમાં હતો.